Partido Demokrat

Partido Demokrátiko (DP), den boka di pueblo Partido Demokrat, ta un partido polítiko históriko na Kòrsou i e partido polítiko mas bieu ku ainda ta eksistí na e isla. Desde kreashon di Parlamento di Kòrsou na 2010, e partido no a logra optené representashon parlamentario i no a partisipa den e elekshon di 2017 ni di 2025.

 Historia 
E partido a wòrdu fundá 8 di desèmber 1944 pa Efraïn Jonckheer i Ronchi Isa.Aart Broek, Zulk een ambtenaar is niet te handhaven (13 di oktober 2018) Na 1954, e aña ku Statuut pa Reino Hulandes a drenta na vigor, e partido a gana e elekshon pa Parlamento di Antias Hulandes i a goberna kasi soberano durante hopi aña, tin bes ku sosten di e partido arubiano PPA. 

Banda di Kòrsou, DP tambe tabatin base di poder na Boneiru i na e islanan di Islariba (Sint Maarten, Sint Eustatius i Saba). E eks-divishonnan di DP riba e otro islanan, awendia ta partidonan independiente.

Entre 1954 i 1968, Efraïn Jonckheer a sirbi komo Promé Minister di Antias Hulandes, birando e mandatario ku e termino mas largu den historia di henter Reino Hulandes te ku aña 2024, ora ku el a wòrdu surpasá pa Mark Rutte ku un diferensia chikitu di algun luna.

Ounke e partido a simbolisá stabilidat, e krísis sosial i e desigualdat di e époka a kousa malkontento grandi, ku a eksplotá den e lantamentu di 30 di mei 1969. Despues di e disturbio, e gobièrnu di DP a renunsiá. Den elekshon ku a sigui, DP a pèrdè su mayoria apsoluto, pero a keda e partido mas grandi i a formá un gobierno di unidat nashonal ku PNP i e partido nobo FOL.

Den dékada 1950, 1960 i 1970, DP tabata kontinuamente representá den Konseho Insular di Kòrsou, sea komo a partido mas grandi of e di dos mas grandi, ku eksepshon di elekshon 1975 ora el a bira partido number tres. Na elekshon 1967 el a saka un mayoria apsoluto di 13 di e 21 asiento.

For di fin di e añanan 1970, e partido a pèrdè gradualmente su liderasgo polítiko, i e divishonnan riba e otro islanan a separa i bai nan propio kaminda. Na Kòrsou mes, DP a sigui keda bai atras, spesialmente despues di e aparishon di partidonan nobo manera PAR. Den añanan 1990, e partido a desaparesé for di Parlamento di Antias Hulandes i Konseho Insular.

Na 2006, e aktivista sosial i ambiental Norbert George tabata lijsttrekker pa e elekshon di 20 di aprel di 2007, ku a resulta den un asiento, ku kua DP a regresa den Konseho Insular despues di 12 aña di ousensia. Sinembargo, den e siguiente elekshon di 27 di ougùstùs di 2010 — ku tambe lo a determiná konstelashon di e Parlamento di Kòrsou nobo — DP no a logra gana asiento.

E partido tampoko no a logra representashon den e elekshonnan di 2012 i 2016. Den 2016, e lista di DP tabata eksklusivamente formá pa hende muhé, ku Geraldine Scherperboer-Parris komo su lijsttrekker. 

Un aña despues, e partido a keda ekskluí di elekshon di 28 di aprel 2017, despues di no a logra reuní e 792 voto di sosten pa validá su lista. Hoofdstembureau Curaçao, Verkiezingsverslag Staten Curaçao, 28 april 2017. Archivá 1 di yüni 2023. 

Na elekshon di 2021, DP a bolbe partisipa, ku Elsa Rozendal, yu muhe di ex-promé minister Boy Rozendal, komo lider di partido, pero sin logra sigura asiento. 

Na yanüari 2025, e eks-promé minister Daniel Hodge, fungiendo komo lider di partido, a anunsiá ku DP lo no partisipá den e elekshon di 21 di mart 2025.Dick Drayer, Democratische partij slaat verkiezingen over, curacao.nu (18 di yanuari 2025)

 Lider di partido 
Lidernan di DP ku a fungi komo promé minister di Antias Hulandes:
 1954 - 1968: Efraïn Jonckheer
 1968 - 1969: Ciro Kroon
 1971: Ronchi Isa
 1977 - 1979: Boy Rozendal
Otro lidernan tabata Norberto Ribeiro, George Hernandez, Geraldine Scheperboer, Elsa Rozendal i desde yanüari 2025 Daniel Hodge.

 Mira tambe 
 Willem de Regt
 Partido Demokrátiko Boneriano 
 Partido Demokrátiko di Sint Maart[en
 Partido Demokrátiko di Sint Eustatius
 Partido Demokrátiko di Islariba, eks-divishon i antesesor di DP Sint Maarten y DP Sint Eustatius

Kategoria:Polítika na Kòrsou